ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት አሸንዳ-ትግራይ፡ ብደቀንስትዮ ዝወቀበት ከተማ መቐለ 23 ነሓሰ 2019 መግለጺ ስእሊ, ቖልዑ መቐለ ኣዋልድ፡ ዓሚ ኣብ ቅነ ኣሸንዳ፡ ከምዝተመነየኦ፡ ብጸጋ ጥዕና ንዘጽንሐን ፈጣሪ እናመስገና፡ "ኣሸንዳዋይ ና'ዓሚ ና'ዓሚየ ተጋኒና ሎሚ'የ" ኢለን እናደረፋ ንከተማ መቐለን ወርሒ ነሓሰን ብጓይላን ደርፍን ኣድሚቐንኣ ኣለዋ። እታ ከተማ ዓመታዊ ንእተብዕሎ "መዓልቲ ድያስፖራ ትግራይ" ኣኽቢራ፡ ኣጋይሻ መሊኣ ከየፋነወት እያ "መጸት መጸት ኣሸንዳ ዕምበባ መጸት'' ብዝብል መቓልሕ ደቃ በዓል ኣሸንዳኣ ተቐቢላ ዘላ።ጎደናታት መቐለ ብበይኑ ዓይነት ሕብሪ ከዳውንቲ ዝተኸድናን ብመመላኽዒ ዘጌጻን፡ ኣብ ክሳደን በዓል-መስቀል ማዕተብ ኣሲረን፡ ጸጉሪ ርእሰን ዘው ኣቢለን እናተነሳነሳ 'ኣነባ ኣነባ ይበልጽ' ዝበሃሃላ ዘለዋ ክመስላ በብዓቕመን ተሰላሊም ንጎደናታት ከተመአን ሸናዕ ይብላሉ። ኣሸንዳ 2010 ከመይ ተብዓለ?
